rlitschk/wikidir huggingface dataset:
Brinn is noch Prag de zwoatgräßte Stådt in Tschechien. De Stådt, wos seid m 17. Joarhundat is Zentrum vau da hisorischn Region Mährn woa, is heidztog da Vawoitungssitz vau Südmährn (Jihomoravský kraj). In Brünn gibts mehrare Universitätn, es is a wichtiga Fuaschungsstaunduat und da Sitz vau da Diözesn Brünn vau da rämisch-katholischn Kiachn in da Tschechei. In Brünn san olle Instaunzn vaum tschechischn Gricht dahaam. Des san es Vafossunggricht vau Tschechei (Ústavní soud), da Owaste Grichtshof (Nejvyšší soud) ois hächste Instaunz vau da uandlichn Grichtsboakeit, es Owaste Vawoitungsgricht und de Generalstootsaunwoitschoft. Außadem is dé Stådt da Sitz vaum tschechischn Voiksaunwoit und vau da hächstn Wettbewerbsbeheadn. Aa wauns heidztog neama de Hauptstådt vo Mährn is, hods oiwei no a hoche Bedeitung ois Industrie-, Haundls-, Kuitua- und Vawoitungszentrum. Im Grätzl Schreibwoid (Pisárky) wean a poa moi im Joar fia de tschechische Wiatschoft wichtige Messn ooghoidn. Brünn liegd am südöstlichn Raund vau da Bëhmisch-Mährischn Hächn. Durch dé Stådt fliaßn dé Fliss Schwoaza (deitsch Schwarza, tschechisch Svratka) und dé vau da Stådt Zwittau (tschechisch Sivtavy) kummande Zwitta (tschechisch Svitava), dé an da südlichn Stådtgrénz in dé Schwoaza míndt. Aun da nordwestlichn Stådtgrénz is dé Schwoaza zu an ungfähr 9,5 km laungan und an da
Da Eihwohna vo ana Ortschoft is da Bewohna (dt.: Bewohner) vo ana Gmoa oda om Stodviadl und draus foingd vo om Land. Es hondld se dobei um on effndli-rechtlichn Begriff, dea se vo dem van Biaga bzw. Stootsbiaga doduach obgrenzd, doss letzdam bsondare Rechte und Pflichtn zuagwiesn san. Afm Eihwohnabegriff beruahd des in Deitschland gejtnde Mejderecht. Effndli-rechtli is a Eihwohna vo ana Gmoa, „wea noch objektiva Betrochtungsweis in iah a Wohnung innehod, de draf schliaßn lossn, doss'a de Wohnung beibehoidn und bnutzn wead.“ Deshoib is da Begriff Eihwohna ned deckungsgleich midm Begriff gmejdda und in da Eihwohnamejdedatei mid sei Datn eihdrongna Bewohna, sondan beziagd se aa af unregistriade Bewohna va om festn Hapt- oda Nemwohnsiez. De Summe vo de Eihwohna vo ana Stod oda ana Gmoa is de Eihwohnazoih. In historischa Zeid hom z'nexd nua männliche Eawoxne ois Eihwohna gejdn. In dea uns heit vatrautn Bedeitung beginnt de Vawendung va Eihwohna in Deafan va Sidwestsaggsn scho uma 1700 duachn fliaßndn Iwagong aus Inwohner; oitatimliche Begriffe fia a Eihwohnarin woan Infrau oda Innfrau. Alfons Gern: Sächsisches Kommunalrecht. 2. Auflage, C. H. Beck'sche Verlagsbuchhandlung, München, 2000, ISBN 3-406-45501-8, S. 232. Formulierung gehd zruck af grichtliche Definiziona und grenzd se ob geng an
Mährn is a historischs Landl in da Tschechischn Republik und ans vo de drei historischn Behmischn Landln – Behman, Mährn, und Estareichisch- (heit: Mährisch-) Schlesien. Es woar aa ans vo de 17 ehemolign Cisleithanischn Kronlända vo da Estareichisch-Ungarischn Monarchie (1867 - 1918) und vo de fimf Landln vo da Easchtn Tschechoslowakischn Republik (1918 - 1938). Mährn hod 20,000 km2 und ciaka 3 Mülleonan Eihwohna. Da Naum kummd vo Morava, in Slawischn Wuat fian Fluss Moach, wöchane duatn da Hauptfluss is. De Moach entspringd im eißasdn Noadwestlichn Zipfe vo Mährn und valossd is Landl im eißasdn Sidostn. De gressde Stod und ehemolige historische Hauptstod is Brünn. Vuam dreißgjahrign Kriag woa olladings Oimütz de Haupstod. Aa wauns in ana Vawoitungsrefuam im 1949a Joa offiziöö obgschoffd wuan is, güüt Mährn in de Kepf vo de Leit oiweu nu ois extrigs Landl und bsundara Laundstrich. De Mähra san bsundasd stuiz af eanare eigane, lokale Identitet und haum a stoaks Sööbstbewusstsein. Es gibd aar a gwisse Rivalitet zwischn eana und dena Behm. Trotz eanan Regionalbewusstsein seng si de slawischn Mähra ois Teu vo da tschechischn Nation, nuar a poa seng si ois komplett aundares Voik. Innahoib vo de slawischn Mähra san de Hanakn de gressde
Zeiing is a Gmoa im niedabayrischn Landkroas Rottal-Inn. Eis is ois easchte Moi im Joar 788 noch Kristus gnennd worn. D'Gmoa vo Zeiing is dann 1971 aus de bis dohi sejbstständigen Gmoana Zeiing ("Zeilarn"), Diakgn ("Obertürken"), Gumbaschdoaf ("Gumpersdorf"), Schoiding ("Schildthurn") und Gähaschdoaf ("Gehersdorf") vo soiber zamganga. Zeilarn hod 2141 Leid (2015). Woifoartskira Schoiding (Schildthurn) Pforrkira St. Martin, gotisch Wilhelm Volkert (Hrsg.): Handbuch der bayerischen Ämter, Gemeinden und Gerichte 1799–1980. C.H.Beck’sche Verlagsbuchhandlung, München 1983, ISBN 3-406-09669-7, S. 552. Commons: Zeiing – Sammlung vo Buidl, Videos und Audiodateien Zeiing: Woppmgschicht vom Haus der Bayerischen Geschichte Zeiing: Amtliche Statistik vom Bayerisches Landesamt für Statistik und Datenverarbeitung (LStDV) (PDF; 1,24 MB)
Mährisch-Schlesien (friacha: Estarreichisch-Schlesien, foiweis: Tschechisch-Schlesien; tschechisch: Moravské slezsko oda České Slezsko) is a historische Gegand in da heitign Tschechischn Republik. Mährisch-Schlesien woa uaspringlich da klaane Rest vo Schlesien, wos nochm schlesischn Kriag 1742 unta da Herrschoft vo Estarreich bliebm is. Es woa nebm Behman und Mährn ans vo de Behmischn Kronlända. De historische Haupstod woa Troppau/Opava. Es is heid kaa offiziölle Vawoitungseinheid meah, sundan auf de Regionan Moravskoslezský kraj (Mährisch-Schlesische Region, friacha Ostrau) und Olomoucký kraj (Oimütz) aufteut. Bis 1945 woa Deitsch de heifigste Muadasproch in dera Gegand; danoch is da Aunteu duach Vatreiwungan auf a poa Prozent zruckgaunga. Bis heid haum se owa zwaa Regionalsprochn ghoidn: es Lachische (lašský jazyk) und is Teschena Schlesisch. Olle Zwaa büüdn in Iwagaung vo Tschechisch auf Poinisch, is Lachische hod dazua nu an stärkan wolochischn Eifluss. Je noch Staundpunkt wean de zwaa Sprochn ois Dialekt vom Tschechischn, vom Poinischn oda ois Teu vo an Schlesischn Dialektkontinuum gseng. Gschicht Manfred Alexander: Kleine Geschichte der böhmischen Länder. Reclam, Ditzingen 2008, ISBN 978-3-15-010655-6 (aktuelle Überblicksdarstellung; Inhaltsverzeichnis) Karl Bosl (Hrsg.): Handbuch der Geschichte der böhmischen Länder. 4 Bände, Hiersemann, Stuttgart 1966–1974, ISBN 3-7772-6602-7 (für das Gesamtwerk), (Inhaltsverzeichnis) Collegium Carolinum (Hrsg.): Biographisches Lexikon zur Geschichte der böhmischen Länder.
Da Andreas Dominikus Zaupser (* am 20dn Dezemba 1746 in Minga, † am 1dn Juli 1795 a doat), woa a boarischa Juarist, Filosof, Fraimaura und Schriftschdöla. Bekaunt is a heit foa oim zweng seim Boarisch-Hochdeitsch Weatabuach, wos im Joa 1789 untam Nám "Verſuch eines baieriſchen und oberpfälziſchen Idiotikons" aussa kema is. Da Zaupser Andreas hed oisa junga eigentli a Pfoara wean soin und is desweng zu de Benedikdina in Owaoitaich gschikt woan. Doat is a owa nu ois Noviz wida weka, foa oim wai a gsundhaitli ned guad bainaund woa. Zruk in Minga hod a daun Recht schdudiad und is so a Juarist woan. Ea is zeascht Regisdratoa gwen und 1773 daun Hofgriagssekretea. Im söbn Joa schreibt a de rechtswissnschoftliche Schrift "Gedanken über einige Punkte des Kriminalrechts". 1774 wiad a Expeditoa und Hofgrichtsrod. 1781 ged a zu de Maltesa-Rita dazua und 1784 wegslt a fu da Oawad baim Gricht auf d'Uni und wiad Brofessa fia Filosofi, Logik und Metafisik, zeascht auf da heazeglichn-marianischn Laundesakademi und schbeda auf da Milideakademi. Da Zaupser Andreas is in deara Zeid oiwai meara zan Aunhenga fu da Aufklearung woan und ea woar a bai de Iluminatn dabai, oiso de Fraimaura. In seine Schriftn hod a
Italienisch im Boarischn (dt. Italienisch im Bairischen) moant de Weata, de wo ausm Italienischn ins Boarische ibanumma woan san. In oifabetischa Reihnfoige: Kinäsisch im Boarischn Franzesisch im Boarischn Latein im Boarischn Jiddisch im Boarischn Tschechisch im Boarischn Indisch im Boarischn Loanwoat Ludwig Wagner: Das Fremdwort in der Münchner Mundart. Minga 1937
Budweis is a Statuarstod in da tschechischn Republik und zwoar in da historischn Region Behman. Es is de Haupstod und gressde Stod vo da Siidbemischn Region (Jihočeský kraj). Aussadem is duatn da Siez vo: da remisch-katholischn Eazdiözesn Budweis, de Sidbehmischn Univeasitet und anzlne Institute vo da Tschechischn Akademie vo de Wissnschoftn. De Stod liegd in da Middn vom Moidau-Toi, und zwoar duatn, wo de Moitsch in de Moidau rinnd. Wödweid bekaunnd is Budweis zweng seim Bia, speziöö im Budweiser Budvar. In Zusotznaum: „Behmisch“ bzw. „České“ brauchds vuar oim im Tschechischn, weu es gibd aa no a Moravské (=Mährisch) Budějovice, wos in unsara Sproch owa Budwitz haassd. Johanna von Herzogenberg: Zwischen Donau und Moldau. Bayerischer Wald und Böhmerwald. Das Mühlvierteil und Südböhmen, Passau 1968, Prestel Verlag München, dort: Budweis S. 178 bis 184 Lilian Schacherl: Böhmen. Kulturbild einer Landschaft, Prestel Verlag München, 1968, S. 190 bis 192 Budweis, im Abschnitt: Königliche Diasporen Karl M. Swoboda: Barock in Böhmen, Prestel Verlag München, 1984, Böhmisch-Budweis S. 154, Niklaskirche und Rathaus S. 217 und Hinweise zu deren Freskanten Johann Adam Schöpf Karl Kratochwil, Alois Meerwald: Heimatbuch der Berg- und Kreisstadt Böhmisch-Budweis mit einer Sammlung von alten und neueren Sagen, Böhmisch Budweis, 1930, Karl Kratochwil
A Leiberl is a Hemad mit kuaze Äamen und an rundn oda V-feamign Ausschnitt, owa ohne Krogn, Toschn oda Knepf. S Leiberl is im 19. Jh. entstaundn und woa bis in de Mittn vom 20. Jh. nix ois a Untahemd. Ois Hemad is so a Leiberl eascht durch de legendärn amerikanischn Fümschauspüla Marlon Brando (Endstation Sehnsucht, 1951) und James Dean (…denn sie wissen nicht, was sie tun, 1955) populär wuan. De zwaa hom ois jugendlich-reböllische Füm-Charakta des Leiberl ois Ikonan vo da Popkuitua vabreit. Wo s Leiberl herkummt, waaß man ned genau. Es kenntat vo de Seeleit kumman. Fria hod ma zum Leiberl a no Ruadaleiberl gsogt, wäu de Ruadara zu de easchtn gheat hom, de wos Leiwal ois Spuathemad trogn hom, tüpisch ois a gstraafta. A Leiberl reissn (Erfoig hom, guad aukumman): Des kummt davo, dass friara de, de wos a Leiberl kriagt hom, in ana Fuassboimaunschoft spüün hom diafn, wer oba kaa Leiberl kriagt hod, is a ned fia a Metsch aufgstööd wuan. T-Shirt, Leiberl, Unterhemd, Mythos
Da Reiffenstein Ingo (* 6dn Juni 1928 in Soizbuag) is Oidgeamanist und Dialektfoascha und oana fu de wichdigsdn Wissnschoftla de si mid da Gschicht fum Boarischn bschefdigt haum. Ea woa 1958 bis 1968 in Minga bai da Boarischn Akademi fu de Wissnschofdn Genaraldiarekda fum Boarischn Weatabuach. Im 1964ga Joa is a Brofessa fia ödane deitsche Schbroch und Literatua auf da Univeasidet Soizbuag woan und is doatn noch 30 Joa linguisdischa Foaschung im 1994ga Joa emaritiad. Ea is Obmau fum Kuaratorium fum DINAMLEX, oiso in Insdidut fia Dialekt- und Naumenslexika fu da estareichischn Akademi fu de Wissnschoftn. 1998 hod a an in Konrad-Duden-Brais griagt. Das Österreichische Wörterbuch: Zielsetzungen und Funktionen (1995) In: Muhr, Rudolf/Schrodt, Richard/Wiesinger, Peter (Hrsg.): Österreichisches Deutsch. Linguistische, sozialpsychologische und sprach-politische Aspekte einer nationalen Variante des Deutschen. Wien: Hölder-Pichler-Tempsky. (S. 158-165). Aspekte einer Sprachgeschichte des Bayerisch-Österreichischen bis zum Beginn der frühen Neuzeit, Kapitl in: Sprachgeschichte: Ein Handbuch zur Geschichte der deutschen Sprache und ihrer Erforschung, Von Werner Besch (Hsg.), 2. Auflog, 3. Baund, Berlin, New York: de Gryuter, 2003, S. 2899-2942, ISBN 3110158833, online lesn bai: Google Books Aspekte einer bayerischen Sprachgeschichte seit der beginnenden Neuzeit, Kapitl in: Sprachgeschichte: Ein Handbuch zur Geschichte der deutschen Sprache und ihrer Erforschung,
Da Ulrich fu Potnschdoa (geboan ~1360, gschdoam ~1417) woa im Schbadmitloita a Pfoara und Schriftschdöla aus Nidaestareich fu deam an Haufn faschidane Haundschrifdn bis heit iwalifat han. Seine Hauptweak han a Iwasezung fu de "Speculum sapientiae" fum Cyrillus, wo a 95 lodainische Fabln ins Deitsche iwasezt, und a umfaungreiche Auslegung fum Katechismus. An dem zwoatn Weak hod a woaschainli mearane Joazant goawat und es güt heit ois des umfaungreichsde Weak fu da Scholasdik im gaunzn deitschschbrochign Raum und bschded aus iwa 11.600 haundschriftliche Seitn. In Ulrich sei Schbroch schded am Iwagaung fum boarischn Mitlhochdeitsch zu da owadeitschn Schreibschbroch. Fum Ulrich seim Lem woas ma heit neta a boa Ekdatn, des is owa fia an Autoa aus deara Zeid nix bsondas. Es is oafoch ned fü genaues aus deara Zeid bis heit iwalifat. Ma woas owa, das a ob 1390 oda 1396 Pfoara in Potnschdoa imheitingBeziak Bodn in Nidaestareich woa. Aus deara Zeid kimd a sei Naum. Fu 1401 bis 1408 woar a Pfoara in Mödling, sidlich fu Wean und dano bis zu seim Dod umara im 1417a Joa Dechant in Ens imheitingOwaestareich. Maunche Beleg song owa, das a schau 1406 ins Ens woa. Aus deara Zeid zwischn 1408 und 1416
A Schuah, aa Schuach (vom oidhochd. 'scuoh) is a Fuassgwand, des wo in easchda Linie zum Schutz vo de Fiass und in zwoata Linie zua Dekoration (Mode und Status) deant. Iwa de Fruahzeit vo de Schuah is nua a wengal bekonnt. An „Urschuah“ hods ned gebm. Je noch Klima hom si untaschiedliche Urformen entwicklt. In kuin Regionen worn vamutli Tiafej um de Fiass und Wadln gwicklt (draus san de Stiefe entstandn). Andare hom de Fej nua um de Fiass glegt (draus hom se de Mokassin entwicklt). In woarmen Regionen san oft Poimbladdln um de Soin bundn worn (da Voalaifa vo Sandaln). Gebraichle san beispuisweis foigande Kategorien: Bodn- oder Schoftmaterial: Hoizschuah, Ledarschuah, Gummischuah Funktion: Sommaschuah, Wintaschuah, Abendschuah Geschlecht vom Träga: Damenschuah, Herrnschuah und Kindaschuah Mochoart: klebta Schuah, vulkanisiata Schuah, duachgnahta Schuah, California Schuah, rahmengnahta Schuah Schoftschnitt: (Oxford, Derby, Kreizsandaln, Kropfschnitt) Schuahform: Hoibschuah, Stiefe, Schoftstiefe, Sandaln, Pantolettn und Pantoffen Schuahmodell: (Pumps, Brogue, Bootschuah, Sneaker, Gummistiefe, Haferlschuah Schuahvaschluss: Spangenschuah, Reißvaschlussschuah, Monkstrap, Schniaschuah, Schlupfschuah/Loafal Spezialschuah wia Orbatssschutzschuah und Sicherheitsschuh noch EN (imma mit Stoikappn) Vawendung: Strossnschuah, Sportschuah, Tanzschuah, Hausschuah, Wandaschuah Trippen (1434) Fraunschuah um 1886 Schuahbuidl vom Vincent van Gogh (1887) Bunte Schuah ausm 20. Joarhundat moderne Schuah vo Puma Leinenschuah mit Gummitei Ledaschuah
De Eschl oda Eschling, aa Esch oda Eschn is a Laabbaam, dea wo voa oim in Eiropa dahoam is. Im Woid wead de Eschl umara 40 Meta hoch und ghead so za de hextn Laabbaam vo Eiropa. Wanns aloa und ungschizt steht ko de Eschl aa nua af 15 bis 20 Meta keama. Za an Eschlhoiz sogt ma aa eschlads Hoiz. Seit de 1990a Joar is a Eschnkrankheid afdredn, de wo en Bstand massiv gfeadet. Es san Killaschwammal, de wo en Baam infizian und komplett duachdringa. Is a Baam infiziad, steabn ganze Zweig ob, moast so lang bis da Baam hinig is. Ogfangt hods in Poin inzwischn is de Krankheid oba scho in ganz Eiropa vabroadt. In Denemark san scho 95% vo de Eschn eihganga. Es wead oognumma, dass in Deitschland bis 2017 oa Driddl vo olle Eschn steabn wean. Asiatische Eschln san intressantaweis dagegn immun. Aa in Eiropa gibts resistente Baam, de wo ma etzad duach Zucht vameahn wui. Commons: Eschl – Oibum mit Buidl, Videos und Audiodateien Informationa za Fraxinus excelsior L., Gewöhnliche Esche bei FloraWeb.de Eschl bei BiolFlor der Datenbank biologisch-ökologischer Merkmale der Flora von Deutschland. Fraxinus excelsior L. bei Info Flora, dem nationalen Daten- und Informationszentrum
Da Álvaro Leonel Ramazzini Imeri (* 16ta Juli 1947 in Guatemala-Schdod) is a guatemaldekischa Bischof fu da Diezesn San Marco, woa a Zeidl Schef fua da Bischofskonfarenz in Guatemala und sezt si recht fia de Indiobauan und de oamen Leit am Laund ai. In Airopa kenan eam de Leit foa oim seid dem a 2005 in Konrad-Lorenz-Brais fum estareichischn Umwödminisdearium griagt hod und a wai a 2006 aufn EU-Lateinamearika-Güpfi (EULAC) in Wean woa. Da Bischof Ramazzini is im 1947ga Joa in Guatemala-Schdod auf d'Wöd kema und is im 1971ga Joa zan katholischn Pfoara gwaicht woan. Am 15dn Dezemba 1988 is a fum Bobst Johannes Baul in Zwoatn zan neichn Bischof fu da Diezesn San Marcos bschdimd woan und am 15dn Jena 1989 fu eam gwaicht woan. S'Bisdum San Marcos is gauns im Sidwesdn fu Guatemala gleng, an da Grenz zu Chiapas auf da mexikanischn Seitn, und is oane fu de eamsdn Gegendn fum gaunzn Laund. In deara dailwais hoch om in de Beag glegane Region gibt's fü oame Bauan de moasdn Indios han und fum Kafe lem. Said de lezdn boa Joa waundan a fü fu denan in de USA aus und oawatn doat moasdn ilegal. Es is eigentli recht
Vorlage:Infobox Staat/Wartung/NAME Vorlage:Infobox Staat/Wartung/BILD-WAPPEN-BREITE Kasachstan is a Staad in Zentralasien und – wenn ma an Fluss Ural ais Grenz zwischn Eiroba und Asien betracht – zu a gloanan Deil im eisersten Osteuroba. In Kasachstan selba sigt ma si in easchta Linie im Zentrum vo Eirasien. Kasachstan grenzt im Noadn und Westn an Russland, im Siadosten an de Voiksrebublik China, im Siidn an Kirgisistan, Usbekistan und Tuakmenien und im Siadwestn an as Kaspische Mea.
Om 5. Septemba 2007 hod Apple an iPod touch bei am Special Event im Moscone-Center in San Francisco vorgschteid. As Gerät basiert af da Technik vom iPhone und wead mid am Multi-Touch-Bildschirm bedient. Dea nimmt wia beim iPhone fast de ganze Flächn vo da Gheisoberseitn ei und hod a Afläsung vo 480 × 320 Pixel. As Gheis gleicht dem vom iPhone. As Gerät vafiagt ais easchta iPod über WLAN. Da Standard-iPod-Oschluss fia a Kablverbindung ist a vorhandn. De verwentn Komponentn stimman mit dene vom iPhone überein. Lediglich as Telefon, de Kamerafunktion, Bluetooth und a bo Softwarekomponentn fein am iPod touch. Wega da Ähnlichkeit zum iPhone wead da iPod Touch oft a ais „iPhone ohne Telefon“ oder „iTouch“ bezeichnet. Apple hod af dem Gerät an Teil vo da iPhone-Applikation, unter ondam iTunes Wi-Fi Music Store, iCal, Adressbuach, Safari, YouTube, Rechna, Fotos und Videos. Obwoi as Gerät nur 8 mm in da Tien misst, verfiagt da eibaude Akku drotzdem über a Energiekapazität, de nach Angabn vo Apple an Betrieb vo bis zu 20 Stundn ermeglichn soi. Ebenso wia as iPhone isa am PC ohne Jailbreak ned ais Volume nutzbo. A weitas Novum is de Meglichkeit vo da installiertn iTunes-Version, über WLAN an
De Eschpn oda Ziddapappe is a Laabbaam, dea wo za de Pappen gheat. De Eschpn is in Westasien, Noadafrika und Eiropa dahoam. In Eiropa is s de wichtigste Pappeoart. De Eschpn wead vuiseite gnuzt. Im foigadn a Auswoi: De Eschpn is a beliabta Pioniabaam, wei as Laab en Bodn vabessad Rohstoff fia de Papiaproduktion Ois Thermohoiz prepariad weads aa fia Hoizbedn vawendt In da Oitanativmedizin wean aus Rindn, Bladdln und Triebspitzn Schmeazmiddl, Fiabasenka und Entzindungshemma gmocht (de Eschpn enthoid Salizylsaire, wo ra im Aspirin fiakimmt) Eschpn De Eschpn im Winta Katzal Bladdl Rindn Eschpnhoiz Commons: Eschpn – Oibum mit Buidl, Videos und Audiodateien Baumkunde.de – Populus tremula Info bei Floraweb Verbreitungskarte Deutschland Populus tremula L. bei Info Flora, dem nationalen Daten- und Informationszentrum der Schweizer Flora. Abgerufen am 1. Oktoba 2015. Verbreitung auf der Nordhalbkugel nach: Eric Hultén, Magnus Fries: Atlas of North European vascular plants 1986, ISBN 3-87429-263-0
Vorlage:Infobox Staat/Wartung/NAME-DEUTSCH Vorlage:Infobox Staat/Wartung/BILD-WAPPEN-BREITE Mexiko (Spanisch: México, amtli: Vereinigte Mexikanische Staaten, span. Estados Unidos Mexicanos, weatliche Iwasetzung: Mexikanische Vareinigte Stootn) is a Stoot in Nordamerika. Ea grenzd im Nordn o de Vaeinigte Stootn vo Amerika und im Siadn o Belize und Guatemala. Westlich ligd da Pazifik, im Ostn da Golf von Mexiko sowia as Karibische Meer, beids Randmeare vom Atlantik. Mid arana Gsamtflächn von eba zwoa Million Quadratkilomeda is Mexiko as fimftgresste Land aufm amerikanischn Kontinent, global ligt as Land aufn 14. Bloz. Wejdweid ligt Mexiko mid arana Bvejkarungszoi vo eba 120 Million Leid aufn 11. Bloz. As Land hoaßt noch da Hauptstod vo de Aztekn, Mexico-Tenochtitlan Da gresste Tei vo Mexiko (88 %) ghead am noadamerikanischn Kontinent, da siadliche Teil ghead scha zua middlamerikanischn Landbruck. As Land is mid arana Flächn vo 1.972.550 km² fast sechs Moi so grouß wia Deitschland. Obwoi, dass 1.923.040 km² Land hand, 49.510 km² a Wossa und iba 5000 km² auf unbewohnde Insln kemmand. Vo da Flächn her hod Mexiko wejdweid an 14. Bloz. Mexiko is iba 3000 km lang und hod a Brean vo 200 km bis 2000 km. Am Noadwestn ligt de Hoibinsl Niadakalifoanien mid arana Läng vo 1200 km, am Ostn
Da Landkroas Landsad, aa Landkroas Landshuad liegd im Westn vom bayrischen Regiarungsbeziak Niedabayern. Nachbarlandkroas san im Noadwestn da Landkroas Kelheim, im Noadn da Landkroas Rengschburg, im Nordostn da Landkroas Straubing-Boong, im Ostn da Landkroas Dinglfing-Landau und da Landkroas Rottal-Inn, im Sidn da Landkroas Muihdorf am Inn und da Landkroas Arrdeng und im Westn da Landkroas Freising. De kroasfreie Stod Landshuad liegd ois Enklave middn im Kroasgebiet. Da Landkroas ghert zua Region Oidbayern. In dera Gengad wead boarisch gredt. 1. Juni 1948 - 30. April 1964: Franz Graf von Spreti 1. Mai 1964 - 30. Juni 1972: Toni Beck (CSU) 1. Juli 1972 - 27. Juli 1985: Hans Geiselbrechtinger (CSU) 1. November 1985 - 3. August 1991: Ludwig Meyer (CSU) 26. September 1991 - 30. April 2002: Josef Neumeier (CSU) 1. Mai 2002 - 30. April 2014: Josef Eppeneder (CSU) seit 1. Mai 2014: Peter Dreier (Freie Wähler Bayern) De Sitzvteilung im 2014 gwäitn Kroasdog is: CSU : 21 Sitz SPD : 8 Sitz Freie Wähler : 16 Sitz Bündnis 90/Die Grünen: 5 Sitz ödp: 3 Sitz FDP: 2 Sitz Junge Liste: 3 Sitz Junge Wähler (JW): 2 Sitz Partnaschofen bstenga mid da Provinz Vicenza in Italien und dem Beziak Nowosibirsk
Genien worn in da remischn Mythologie individueje Schutzgeista vo Menschn, Platzln und Sochan. Jeda Mensch hod an Genius ghobt, dea wo eam vo da Gebuat bis zan Doud begleidt hod. Diafnpsychologisch und philosophisch gsegn is des as Geddliche im Menschn. Wei da Genius ois geddlichs Wiakungsprinzip vastandn worn is, hod aa ra Platzal (genius loci), a Legion, a Stod, a Land und so weida an Schutzgeist ham kina. An Genius ham im oidn Rom oba nua de Manna ghobt, de Weibaleit ham si ois Ausgleich mid da Geddin Juno identifiziad. Entstandn san de Genien aus Ahnlgeistan, de wo iba eanare Veddasleit gwocht und se bschizt ham. Im Laff vo da Zeid sans wiar Gedda worn. So wia ra da Vodagod aus da Figua vom Voda entstandn is und de Muadageddin aus da Muada. In da griachischn Mythololgie entspricht da Daimon en remischn Genius. In da boarischn Mythologie is da Schutzengl as Equivalent zan individuejn Genius und da Patron bzw. de Patronin fia an ibagreifadn Genius fia ra Gmoa, fia ra Gruppn oda fias Land (schaug: Patrona Bavariae) und so weida. Werner Eisenhut: Genius. In: Der Kleine Pauly (KlP). Band 2, Stuttgart 1967, Sp. 741–742. Wilhelm Friedrich Hermann Reinwald: Von den
Ahnlkuit oda Manismus is a Kuit ba dem de doudn Voafoahrn vaeaht wean. Da Ahnlkuit wead fost imma mid an Opfarituai praktiziad. Beispuisweis mid an Drangl-, Speisn- oda Brandopfa. Friaa aa mid Menschnopfa. Ahnlkuit hods in olln Kuituan af da ganzn Wejd gebn und gibts aa no heit. Im oidn Egyptn is des bis af de Spitzn triebn worn. In da boarischn Kuitua san Halloween und Ollaseejn Ibableibls vom Ahnlkuit. In de indianischn Kuituan wors Totem as wichtigste Medium fian Ahnlkuit und hod fia vui no heit no a Bedeitung. As Totem wor a Symboi fias Uaahnl und fia a Oart Schutzengl. Des hod aa a Viech sei kina, oft a Odla. A da Totempfhoi wor a Ausdruck vom Ahnlkuit. In de afrikanischn Kuituan is de Bedeitung vom Ahnlkuit in de leztn Joarzehnt teiweis wieda gstiegn. Ollaheilign afm Skogskyrkogården (Woidfriedhof) z Stockholm (UNESCO Wejdeabe). Hans Bonnet: Ahnenkult. In: Lexikon der ägyptischen Religionsgeschichte. 3. unveränderte Auflage. Nikol, Hamburg 2000, ISBN 3-937872-08-6, S. 9–11. Émile Durkheim: Elementare Formen des religiösen Lebens. Suhrkamp, Frankfurt 1994, ISBN 3-518-06417-7. Smithsonian: Ancestor Worship Today